Diari Oficial de la Generalitat Valenciana


Sumari del DOGV 2031, del 25-05-1993 (1993/828082)

RESOLUCIÓ de 2 d'abril de 1993, de la Comissió Territorial d'Alacant, per la qual acorda aprovar definitivament la modificació puntual del pla parcial l'Obrera, sector XXXIV del sol urbanitzable programat del municipi de Mutxamel.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2031

Data del DOGV
:   25-05-1993

Secció del DOGV
:   ALTRES DISPOSICIONS

Número del document
:   1993/828082


Data del document
:   02-04-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 2 d'abril de 1993, de la Comissió Territorial d'Urbanisme d'Alacant, per la qual acorda aprovar definitivament la modificació puntual del pla parcial l'Obrera, sector XXXIV del sòl urbanitzable programat del municipi de Mutxamel.  
La Comissió Territorial d'Urbanisme, en la sessió del 2 d'abril de 1993, a la vista de l'expedient de referència i basant-se en aquests:  
Antecedents de fet  
Primer L'Ajuntament, en la sessió plenària de 22 desembre de 1992, va acordar-ne l'aprovació provisional, després de complir els tràmits d'aprovació inicial, el 20 de setembre de 1992, i l?exposició pública, mitjançant anuncis apareguts en el Diari Oficial de la Generalitat Valenciana número 1.965, de 16 de febrer de 1993; en el Butlletí Oficial de la Província número 240, de 20 d'octubre de 1992, i en el diari Informació, el 8 d'octubre de 1992, i no s'ha produït cap al·legació.  
Segon  
La documentació està integrada per memòria justificativa i informativa i ordenances.  
Tercer  
En maig de 1992 l'Ajuntament de Mutxamel tramet una consulta a la Comissió Territorial d'Urbanisme sobre si les determinacions de les normes subsidiàries de planejament aprovades per la Comissió Territorial d'Urbanisme el 29 de novembre de 1989 implicaven la modificació automàtica de les previsions i normativa dels plans parcials aprovats amb anterioritat a aquestes, en la mesura que s'alteren paràmetres d'aquests.  
La Comissió Territorial d'Urbanisme va emetre un informe en el sentit que no hi ha previsió expressa en les esmentades normes subsidiàries Per a entendre que siga així i que en qualsevol cas, caldria la modificació de cada un dels plans parcials afectats per la norma de major rang.  
Quart  
- L'Ajuntament de Mutxamel planteja, per tant, la modificació del pla parcial l?Obrera en el sentit de reduir el paràmetre de parcel·la mínima de 2.000 m2 a 1.000 m2, i la resta de les determinacions romanen per davall de les previsions de les normes subsidiàries. Així, la normativa del pla parcial establia:  
- Nombre màxim d'habitatges: 32.  
- Densitat màxima: 4 hab./ha.  
- Parcel·la mínima: 2.000 m2.  
- Edificabilitat: 0,30 m2/m2.  
- Tipus d'edificació: AU.  
La de les normes subsidiàries:  
- Densitat màxima: 15 hab./ha.  
- Parcel·la mínima: 800 m2.  
- Edificabilitat: 0,35 m2/m2.  
- Tipologia permesa: AU, AD.  
1 la proposta:  
- Nombre màxim d'habitatges: 62.  
- Densitat màxima: 7,7 hab./ha.  
- Parcel·la mínima: 1.000 m2.  
- Edificabilitat: 0,30 m2/m2.  
- Tipus d'edificació: AU.  
Consideracions técnico-jurídiques  
Primera  
La tramitació s'estima correcta de conformitat amb el que estableixen l'article 116 del Text Refós de 1992 i els articles del 127 al 130 del Reglament de Planejament, per remissió del 138.2 de l'esmentat text legal, per remissió al seu torn de l'article 128.1 de l'esmentat text refós de 1992.  
Segona  
La documentació s'estima completa de conformitat amb l'article 83.5 del text refós de 1992 i els articles del 57 al 63 del Reglament de Planejament, per remissió de l'article 128.1 de l'esmentat text refós.  
Tercera  
El contingut de la proposta es considera tècnicament admissible, atès que en l?expedient ha quedat demostrat que les superfícies de cessió i reserva de sòl són suficients per a assumir l'augment d'habitatges que es produeix en l?àmbit del pla parcial.  
Quarta  
La Comissió Territorial d'Urbanisme és competent per a l'adopció del present acord a l?empara de l'article 118.3.b del text refós de la Llei sobre el Règim del sòl i Ordenació Urbana, aprovat pel Reial Decret Legislatiu 1/1992, de 26 de juny, i l'article 5 del Reglament dels òrgans Urbanístics de la Generalitat Valenciana, aprovat pel Decret 137/1990, de 30 de juliol, del Consell de la Generalitat Valenciana.  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i la resta de disposicions de pertinent aplicació, va acordar: aprovar definitivament la modificació puntual del pla parcial l?Obrera, sector XXXIV del sòl urbanitzable programat del municipi de. Mutxamel.  
Cosa que es fa pública, d'acord amb el que preveuen els articles 124 del text refós de la Llei sobre el Règim del sòl i Ordenació Urbana, aprovat pel Reial Decret Legislatiu 1/1992, de 26 de juny, i 134 del Reglament de Planejament. Val a dir que contra els anteriors acords, que no esgoten la via administrativa, es pot interposar un recurs d'alçada davant el Conseller d'Obres Públiques, Urbanisme i Transports, en el termini de quinze dies, segons disposen els articles 122 a 125 de la Llei de Procediment Administratiu i el 23.1 del Decret 137/1990, de 30 de juliol, del Consell de la Generalitat Valenciana.  
Alacant, 2 d'abril de 1993.- El President de la Comissió Territorial d'Urbanisme: Gerardo-Roger Femàndez.